'- Nom de l'organització: P(A)T - Prevenció d'Accidents de Trànsit

- Descripció de l'actuació:

Slow City és un projecte que pretèn implicar als alumnes
universitaris d'educació social, pedagogia i magisteri de la
Universitat Autònoma de Barcelona amb el suport de l’equip
d’investigació ERES’v en la creació d’una campanya pedagògica
sobre la necessitat i els beneficis de reduir la velocitat en
zones urbanes i que es converteixin en prescriptors d’aquesta
mesura.

Volem una ciutat per a les persones. Per això creiem que és
important integrar el moviment slow, especialment en els
desplaçaments, per a millorar la convivència de tots els usuaris
de la via pública i aconseguir transformar els carrers per
circular en carrers per viure-hi.

Existeix una sòlida evidència que les vies amb un màxim de 30 km
/ h salven vides, especialment entre vianants, ciclistes, nens i
joves, i tenen beneficis ambientals, entre d’altres.

Si els nostres carrers no són segurs per a les persones, només
tindrem dependència de l'automòbil i per tant contaminació,
soroll i sinistres. Les persones necessiten carrers segurs i de
baixa velocitat que permetin opcions de mobilitat més saludables,
sostenibles i que protegeixin el medi ambient, com caminar o anar
en bicicleta.

Per això els carrers 30km/h són fonamentals per a salvar vides a
la ciutat i n'és necessària la seva implementació.

Aquesta campanya va ajudar a:

- conscienciar a la ciutadania sobre la importància de reduir la
velocitat a la ciutat, començant per la mobilitat i seguint pel
ritme de vida, sobretot entre joves.

- fer compendre a la ciutadania els beneficis d’aquesta mesura
que entre d’altres, són:

* millorar la convivència dels diferents usuaris. Els carrers
30km/h milloren la convivència, són més segurs i són vitals per a
la transformació de la mobilitat cap a una mobilitat sense
emissions de carboni.
* contribuir a reduir l'accidentalitat de la ciutat.
* ajudar a complir l'agenda dels Objectius de Desenvolupament
Sostenible.
* afavorir una mobilitat més sostenible, saludable i segura.

A més, l'alumnat amb la millor campanya sensibilitzadora va tenir
l'oportunitat de la presentació i difusió d'aquesta a la
Universitat de Ljubljana (Eslovènia) el passat maig on van
presentar el resultat del projecte en la Conferència anual del
Màster de Psicologia.

El vídeo guanyador del 2022:

Aquest ha estat un projecte pilot que pretén instaurar-se amb
l’objectiu d’implicar als estudiants universitaris en la creació
de campanyes pedagògiques sobre la necessitat i els beneficis de
reduir la velocitat en zones urbanes amb una conscienciació peer
to peer, d’igual a igual, ajudant a que el missatge arribi
millor, ja que hi ha un llenguatge, cultura i valors comuns.

L'intercanvi amb universitaris d'un altre país, visitar els
carrers i una entitat de prevenció de sinistres de trànsit a
Eslovènia, va estar molt positiu per ampliar la mirada i
comprendre l'abast de la necessitat de les campanyes de seguretat
viària per a salvar vides per l'alumnat guanyador.

Sabem que les normes s’integren i es compleixen quan s’entenen i
per aquest motiu quan hi ha un canvi normatiu és important fer
pedagogia i qui millor que els estudiants que s’estan preparant
en magisteri, pedagogia i educació social per a crear una
campanya que ajudi a comprendre el per què dels 30km/h.

Amb un ritme més lent, una ciutat slow, podem aconseguir una
ciutat per viure-hi i per tant amb millor qualitat de vida.

- Calendari d'execució: gener - juny 2022

- Pàgina web: https://www.pat-apat.org/

- Dades de contacte: comunicacion@pat-apat.org